
545400 SIGHIŞOARA

Str. Muzeului nr. 7, Tel./Fax. 0265-771278

   H O T Ă R Â R E A   NR. 18

    din 28 februarie 2013

privind aprobarea Regulamentului de organizare şi funcţionare a Serviciului Public de Asistenţă Socială

Consiliul local al municipiului Sighişoara, întrunit în şedinţă ordinară;


Luând act de proiectul de hotărâre şi referatul de aprobare al Primarului municipiului în calitate de iniţiator, înregistrat la nr. 3104/08.02.2013, calitate conferită de prevederile art. 33 din Legea nr. 393/2004 privind Statutul aleşilor locali, actualizată, coroborat cu prevederile art. 45, alin. 6 din Legea nr. 215/2001, legea administraţiei publice locale, republicată, cu modificările şi completările ulterioare;


Având în vedere prevederile Hotărârii Consiliului Local Sighişoara nr. 243/17.12.2009 privind modificarea şi completarea Regulamentului de organizare şi funcţionare a Serviciului Public de Asistenţă Socială din cadrul Municipiului Sighişoara;

Având în vedere modificările intervenite în structura organizatorică a instituţiei, conform Hotărârii Consiliului Local Sighişoara nr. 128/20.12.2012, privind aprobarea Organigramei şi a Statului de Funcţii al Municipiului Sighişoara;

Ţinând cont de prevederile Legii nr. 292/2011, legea asistenţei sociale, prevederile H.G.R. nr. 90/2003 pentru aprobarea Regulamentului-cadru de organizare şi funcţionare a serviciului public de asistenţă socială, cu modificările şi completările ulterioare;

Văzând Raportul de specialitate al Serviciului Public de Asistenţă Socială, înregistrat la nr. 3102/08.02.2013, cu privire la aprobarea Regulamentului de organizare şi funcţionare a Serviciului Public de Asistenţă Socială, ca urmare a modificărilor intervenite în structura organizatorică a Municipiului Sighişoara şi a modificărilor legislative;

Având în vedere avizele favorabile ale tuturor comisiilor pe domenii de specialitate;


În baza art. 36, alin. 2, lit.”d” şi alin. 6, lit. “a”, pct. 2,  art. 45, alin. 1 şi a art.115, alin. 1, lit. „b” din Legea nr. 215/2001, legea administraţiei publice locale, republicată, cu modificările şi completările ulterioare;

H O T Ă R Ă Ş T E:


Art.1. Se aprobă Regulamentul de organizare şi funcţionare a Serviciului Public de Asistenţă Socială din cadrul Municipiului Sighişoara, conform anexei care face parte integrantă din prezenta.


Art.2. Pe data adoptării prezentei, Regulamentul de organizare şi funcţionare a Serviciului Public de Asistenţă Socială din cadrul Municipiului Sighişoara, aprobat prin Hotărârea Consiliului Local  nr. 243/17.12.2009, precum şi orice altă prevedere contrară, îşi încetează valabilitatea.


Art.3. Serviciul Public de Asistenţă Socială din cadrul Municipiului Sighişoara se încredinţează cu ducerea la îndeplinire a prevederilor prezentei.


Art.4. Prin grija d-rei Anca Fleşariu, secretar al Municipiului Sighişoara, prezenta hotărâre va fi comunicată în termenul prevăzut de lege, Primarului municipiului Sighişoara, Prefectului judeţului Mureş şi se va aduce la cunoştinţă publică prin publicarea pe pagina de Internet la adresa www.sighisoara.org.ro. 

PREŞEDINTE DE ŞEDINŢĂ,


Adrian Burlacu                                                                       

        Contrasemnează/Avizat pentru legalitate

SECRETAR,








                              Anca Fleşariu

Prezenta s-a difuzat astfel :

1 ex. dos. hotărâri ;

1 ex. dos. şedinţă ;

1 ex. Instituţia Prefectului-Judeţul Mureş ;

1 ex. Primar ;

1 ex. Viceprimar ;

1 ex. Secretar;

2 ex. Serviciul public de asistenţă socială

8 ex. AF/FM

